Veniturile medii ale unei familii din $NE$ au urcat în doar doi ani cu aproape un sfert din valoarea pe care o aveau acum 2 ani . În paralel, au crescut însă şi cheltuielile cu peste 20 de procente . Aşa se face că din 3 . 300 de lei încasaţi, aproape 2800 se evaporă la finalul lunii . Iar când vine vorba de cheltuit bani, aceste statistici arată că nu facem decât să consumăm . În magazine se duc peste 1900 de lei, e o creştere cu aproape 300 de lei din 2015 . În privința dărilor, o cincime din bani îi dăm pe taxe, impozite, contribuţii . Acum doi ani procentul era mai mic . Investiţiile în schimb, doar 16 lei pe luna, sunt şi la nivelul gospodăriei cam ca ale statului - adică la pământ şi în continuă scădere din păcate . La cumpărături, în schimb, cei mai mulţi bani se duc pe mâncare . De remarcat ar fi că procentul a scăzut faţă de 2015, însă a crescut cel al sumelor alocate ţigărilor şi alcoolului . Hainele sunt tot mai des pe listele de cumpărături, iar facturile consumă peste 15 procente din buget .